ภูเก็ตคึก! กินเจ 4 วันสุดท้าย “ชาวมาเลย์-สิงคโปร์” จองห้องพัก พุ่ง 90%
ททท.ภูเก็ต เผยนักท่องเที่ยวมาเลเซีย สิงคโปร์ จองห้องพัก พุ่ง 80-90% ในช่วง 4 วันสุดท้ายประเพณีถือศีลกินผักปี 65 ยอดจองห้องพักพุ่ง 80-90%
ททท.ภูเก็ต เผยนักท่องเที่ยวมาเลเซีย สิงคโปร์ จองห้องพัก พุ่ง 80-90% ในช่วง 4 วันสุดท้ายประเพณีถือศีลกินผักปี 65 ยอดจองห้องพักพุ่ง 80-90%
3 ต.ค. 2565

นางสาวนันทาศิริ รณศิริ ผู้อำนวยการการท่องเที่ยวแห่งประเทศไทย สำนักงานภูเก็ต เปิดเผยว่า ในช่วงงานเทศกาลประเพณีถือศีลกินผักจังหวัดภูเก็ต ประจำปี 2565 ซึ่งมีการจัดงานเต็มรูปแบบหลังจากเจอสถานการณ์การระบาดของโรคโควิด-19 ในช่วง 2 ปีที่ผ่านมา และเมื่อสถานการณ์ทั่วโลกคลี่คลายทุกภาคส่วนเร่งฟื้นเศรษฐกิจ โดยเฉพาะภาคการท่องเที่ยว ทำให้ในช่วงเทศกาลประเพณีถือศีลกินผักจังหวัดภูเก็ตปีนี้ มีนักท่องเที่ยวเดินทางเข้ามาท่องเที่ยวยังจังหวัดภูเก็ตและร่วมงานประเพณีเป็นจำนวนมากในแต่ละวัน เนื่องด้วยแรงศรัทธาในการทำบุญถือศีลกิจผักจังหวัดภูเก็ต เป็นที่ศรัทธาและระยะเวลายาวนานนับร้อยๆปี
อย่างไรก็ตาม เทศกาลประเพณีถือศีลกินผักจังหวัดภูเก็ต ทำให้เห็นถึงการขับเคลื่อนเศรษฐกิจภาคการท่องเที่ยวที่กำลังเพิ่มขึ้นอย่างชัดเจน โดยจะเห็นได้ชัดในช่วง 4 วันสุดท้าย มีกลุ่มนักท่องเที่ยวชาวมาเลเซียและสิงคโปร์ ที่มีเชื้อสายจีน เดินทางเข้าจังหวัดภูเก็ตเป็นจำนวนมาก ทำให้ยอดจองห้องพักของโรงแรมทั่วทั้งจังหวัดภูเก็ต เพิ่มสูงขึ้นถึงร้อยละ 80-90 และหลังจากนี้ทาง ททท. เตรียมแผนกระตุ้นการท่องเที่ยวอย่างต่อเนื่อง